rlitschk/wikidir huggingface dataset:
Jörg Pleva (* 23. Juni 1942 in Stuttgart; † 15. August 2013 in Hamborg) weer en düütschen Schauspeler un Synchroonsnacker. As sien Moder Ballettmeestersche an de Komischen Oper in Berlin weer, kreeg Pleva all as Teinjohriger Ballettünnerricht. In sien Jöögd is he denn aber doch to de Schauspeleree kommen un hett 1960 sien Utbildung an dat Staatstheater Stuttgart afslaten. As Theaterschauspeler harr he in ganz Düütschland Spood. Parallel dorto fung Plevan an för dat Feernsehn Filmen un Regen to dreihn. Sien woll gröttsten Spood is de Rull des Bernhard Lotz in Tom Toelle un Wolfgang Menge jemher Satire Das Millionenspiel van 1970. In de Feernsehrieg Die Schwarzwaldklinik speel he den Pharmaforscher Dr. Heide. Dorneben weer Pleva as Snacker in Höörspelen as ok as Synchroonsnacker tätig. Besünners bekannt wurr sien Stimm dör de Synchronisatschoon vun de Hööftdorsteller vun dree Stanley Kubrick-Filmen: Malcolm McDowell in Clockwork Orange (1971), Ryan O'Neal in Barry Lyndon (1975) as ok Jack Nicholson in The Shining (1980). Kubrick weer vun Plevas stimmlich Leistung in Clockwork Orange so andoon, dat he hüm persönlich dorför utwählt hett, ok de Hööftdorsteller vun sien nächst beid Films to synchroniseren. Toletzt leev Pleva in Hamborg un sörgt sück as Vörsitter vun de
Brookm oder Broubm is en Gemeende in de Samtgemeende Oolt Amt Lemförde in den Landkreis Deefholt in Neddersassen. Brookm liggt twuschen Ossenbrügge un Bremen an den Dümmer. Dat Dörp liggt bi 3 km westlich vun Lemförde un nich wiet af in'n Norden vun'n Stemweder Barg. In'n Dörsnitt 7 km noordwestlich vun Brookm liggt de Dümmer See. In ole Urkunnen steiht de Naam vun Brookm to'n eersten Mol 969 as Bruochem to lesen. 1243 heet he denn Brochem un 1247 Bruchem. Dat schall woll allens Wohnsteed an'n Brook heten. Annahmen warrt, dat Brookm en Wohnsteed vun de Franken ween is. Al in de fröhe Nutiet hett Brookm en Johrmarkt harrt, dorto twee Windmöhlen un en Tollstatschoon. Dor weer Brookm doch en beten wat anners mit, as de Naberdörper. Bavenhen geev dat en Kapell, de ehr Karkhoff al 1460 as „heel oolt“ ankeken wurrn is. De Naamspatronen vun düsse Kapell weern in dat hoge Middelöller Maria, Simon un Judas. En egen Gemeende is Brookm in dat Johr 1661 (oder 1655) wurrn, as sik de Gemeende vun Dielingen afspleten hett. De Brookmer Markt weer toeerst en Kirmes ween. He is afholen wurrn an'n Dingsdag na Simon un Juda (28. Oktober). Toeerst hett he
De Landkreis Bremervöör weer bit 1977 en Rebeetskörperschaft in Neddersassen. Kreisstadt un Sitt vun de Verwalten weer de Stadt Bremervöör, wo ok de Naam vun afkummt. In’n Noorden von’n Kreis Bremervöör leeg de Kreis Neehuus un in’n Oosten de Kreis Stood. In’n Süden dee de Kreis an’n Kreis Zeven grenzen un in’n Süüdwesten an’n Kreis Oosterholt. In’n Westen weer de Kreis Geestmünn un in’n Noordwesten de Kreis Leh. Nadem de Kreis Bremervöör 1932 mit’n Kreis Zeven tohoopgahn is, harr de Landkreis in’n Oosten ok noch en Grenz mit’n Landkreis Horborg, in’n Süden mit’n Landkreis Rodenborg un in’n Süüdwesten mit’n Landkreis Veern. De Landkreis Bremervöör is 1884 grünnt worrn, nadem sik Preußen 1866 dat Land Hannober anegent hett un as Provinz Hannober inrichten dee. Dat Rebeet weer vörher al ünner den Naam Stoder Geestkreis ut de sülsvtstännige Stadt Bremervöör, dat Amt Bremervöör un dat Dörp Öölm ut dat Amt Himmelpoorten billt worrn. De Landkreis weer den Regeerensbezirk Stood toordent. In’t Johr 1932 is dat Rebeet mit den Kreis Zeven tosamenleggt worrn, de op de Koort baven ’n beten heller dorstellt is. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke
De Sassendre’er is een vun de bekanntsten Breefmarken vun Düütschland. Se is al an’n 29. Juni 1850 rutgeven worrn, hett aver eerst an’n 1. Juli 1850 gellt. De amtliche Beteken vun de Breefmark is Sassen, Dree Pennen root. Dat weer de eerste Breefmark vun’t Königriek Sassen. Dacht weer se för’t Freemaken vun Druckwarken, vör allen Daagblööd, in’t Striepenband. Tyypscherwies weer de Breefmark elk to’n Halfpart op dat Striepenband un op de Druckwaar backt, dat dat Daagblatt nich dörrutschen künn. Bi’t Afmaken vun dat Band, woneem de Adress opstünn, sünd de Breefmarken faken tweigahn. Veel Marken sünd dorüm nich bit hüüt erhollen bleven. Ehr Bekanntheit kummt vun tallriek Geschichten vun ehr deelwies aventüerlichen Opdecken un faken is se ok namaakt worrn. In’n Michel-Kataloog warrt de Weert vun den Sassendre’er na Klöör mit 4.000 bit 18.000 € angeven. De Breefmark is in’t Bookdruckverfohren dör de Druckeree J. B. Hirschfeld ut Leipzig mit en Gesamtoplaag vun 500.000 Stück maakt worrn. De Bestand is in acht Oplagen op 25.000 Bagens to fief mol veer Breefmarkens rutgeven worrn. Offiziell sünd dorvun 463.118 Stück verköfft worrn, de Rest is opbött worrn. Offiziell gell de Sassendre’er bit to’n 31. Dezember 1867.
De Arteria vetrebralis oder ok Warvelarterie is en Bloodfatt, dat vun de Arteria subclavia aftwiegen deit un to de Arterien höört, de den Bregen mit Blood versorgt. Se entsteiht in de Bosthöhl un tütt denn na’n sössten Halswarvel, vun wo ut se dör en Lock in’n Sietenfoortsatz vun de Halswarvels (Foramen transversarium) in Richt op’n Schädel to löpt. De Keed vun Foramina transversaria warrt ok tohopenfaten as Dweerfoortsatzkanal betekent. Vun de Arteria vertebralis gaht an elk Halswarvel Aftwiegen in de Muskulatur ümher as ok in den Warvelkanal to’n Versorgen vun’t Rüchmark in’n Halsafsnitt. An’n Atlas löpt se dör sien Foramen transversarium in de Fossa atlantis un vun dor ut wieter över dat Foramen alare (Bi Roofdeerten Incisura alaris) na’t Foramen vertebrale laterale vun dissen Warvel. De Ennen vun de beiden Warvelarterien op de linken un de rechten Siet verbinnt sik ventral vun de Medulla oblongata to de Arteria basilaris, wat en unpoor Bloodfatt is – d. h. de A. basilaris gifft dat in’n Lief blots eenmol. De Basilaris is en Toloop to’n Circulus arteriosus cerebri, also een vun de Bloodfatten, de den Bregen mit Blood versorgt. Bevör sik de beiden Vertebralis-Ennen tosamensluut, geiht en lütten Twieg af, de den Bregenstamm
Disse Artikel is man blots en Stubben. Du kannst Wikipedia helpen un em verbetern. Sir Errol Leslie Thomson Flynn (* 20. Juni 1909 in Hobart, Australien; † 14. Oktober 1959 in Vancouver, Kanada) weer en austraalisch-US-amerikaansch Schauspeler. In de 1930er un 1940er Johren wurr he as strahlen Aventüerheld in Filmen as Robin Hood, König der Vagabunden un Captain Blood (dt.: Unter Piratenflagge) to en vun de an leefsten sehn Filmstars. Flynn hett in sien Loopbahn fief Filmpriesen wunnen: 1943: den Sour Apple vun de Golden Apple Awards in de Kategorie Vigelieenschst Dorsteller 1948: den Sour Apple vun de Golden Apple Awards in de Kategorie Vigelieenschst Dorsteller 1951: den Bambi Bito is Errol Flynn mit twee Steerns op’n Hollywood Walk of Fame vertreden, eenmol in de Kategorie Feernsehn, to’n annern in de Kategorie Film George Morris: Errol Flynn. Heyne-Verlag, München 1980, ISBN 3-453-86015-2 Rory Flynn The Baron of Mulholland, xlibris 2006 Thomas McNulty Errol Flynn: The Life and Career, McFarland & Company, Jefferson 2004, ISBN 0-7864-1750-1 Maria Luise Schlay, Reinhard Weber, Kathrin Zauner: "Errol Flynn - eine Bio- und Filmografie", Reinhard Weber Fachverlag för Filmliteratur, Landshut 2008 ISBN 978-3-9809390-5-8 Uwe Henrichs: "Mysterium Errol Flynn - sein Leben als Abenteurer und Filmstar",
Klootscheeten is en in Noorddüütschland, vör allen an de Küst un up de Eilannen, bekannt Sportoort. Dat gifft dat all siet vööl Johrhunnerten un is bedüüdend öller as dat Boßeln. Dat is en temelk swoor Wurfoort, de Snelligkeit, Kraft un Konzentration vörutsett. De Begreep Kloot kummt ut de nedderdüütsche Spraak un bedüüd "Kluten". Mit Kluten is en Eerdklumpen meent. In de Wiederentwickeln vun disse Sportoort hett man denn swoor Füersteenkugels, ok Flinten nömmt, un nahderhenn twee Pund swoor Iesenkugels bruukt. Laterhenn hett man Appelboomholt to fuustgroot Kugels verarbeidt, de man denn mit Blee utgaten hett (in en krüüzwies Dörbohrung). Wohrschienlich is dat Klootscheeten ut en vörtietlich freesche Wapen entstahn; de freesch Kämpers söllt fürcht wesen hemm, wiels se so gefährlich Wurfgeschosse harrn. Mit dat Klootscheeten geevt dat fröher vööl Begleiterscheinigungen. So wurrn Wettkampen utdragen, bi de man üm Geld oder anner Wertgegenstännen speelt hett. De Sport wurrd hööftsächlich in’n Winter utdragen. Fröher hett man denn up Ünnerwasch speelt un dorbi söllt sück eenigen ok en Lungenentzündung totrucken hemm, woran ok welk storven sünd. Faken wurr bi Wettkampen ok Alkohol konsumeert. Dat keem dordör denn ok to ungültig Würfen, wat denn to hart und deelwies bloodig Utnannersetten föhren de. Hüdtodag wurrd
Alphastrahlen oder α-Strahlen is en Oort vun Ioniseeren Strahlen, de bi en sünnere Oort vun radioaktiven Verfall vörkummt, neemlich den Alphaverfall. En radioaktiv Nuklid, dat disse Oort vun Strahlen utsennen deit, warrt Alphastrahler nöömt. Bi de Strahlen hannelt sik dat üm en Deelkenstrahlen, de ut Helium-4-Atomkarns, besteiht. Disse so nöömten Alphadeelken sünd ut twee Protonen un twee Neutronen tohopensett. Dat Teken för en Alphadeelken is de greeksche Bookstaav Alpha: α. Dat cheemsch Teken is 2 4 H e + + {\displaystyle \mathrm {^{4}_{2}He^{++}} } , wat to’n Utdruck bringt, dat dat an sik en tweefach ioniseert Heliumatom un dormit en tweeweertig Kation is. De Alphastrahlen warrt dorüm ok to de Ionenstrahlen rekent. De Snelligkeit, mit de so en Deelken ut den Karn utneiht, liggt twüschen 15.000 km/s un 20.000 km/s. De Naam vun de Strahlen kummt vun’t Indeelen vun ioniseeren Strahlen ut radioaktiven Verfall in Alpha-, Beta- un Gammastrahlen na jemehr anstiegen Vermögen, dör Materie dörtogahn. Anners as to’n Bispeel bi’n Betaverfall, hebbt Alphadeelken, de vun en sünnere Karnsort utsennt warrt blots sünnere Energien (Lienenspektrum). Disse Egenoort kann utnütt warrn, üm fasttostellen, wat dat verfallen Nuklid is, dat de Strahlen tüügt. Bi den Alphaverfall warrt en Alphadeelken, also en 4He-Karn,
Disse Artikel is man blots en Stubben. Du kannst Wikipedia helpen un em verbetern. De Begreep Törkisch-düütsche Filmkunst warrt mannigmol bruukt för de Filmkunst vun düütsche Filmmakers vun törkische Afkunft. Berööhmte törkisch-düütsche Speelbasen sünd Fatih Akın ut Hamborg un Mennan Yapo ut München.
De Arteria cerebelli inferior posterior (lat.: „ünnere achtere Lüttbregenslagader“, ünner Mediziners ok PICA afkört na den engelschen Begreep) is en poorig arteriell Bloodfatt, dat to de Adern höört, de den Bregen mit Blood versorgt. Normalerwies twiegt de Arteria cerebelli inferior posterior ut de Arteria vertebralis af, kort vördem sik de poorigen Adern vun beide Sieten as Arteria basilaris vereent. De A. Cerebelli inf. post. sünd vun de Aftwiegen de mit den gröttsten Dörsnitt. Na’t Aftwiegen lööpt se üm dat Medulla oblongata („verlängert Rüchmark“) na achtern in Richt na’n Lüttbregen un geiht twüschen den X. un den XI. Bregennerv dör. Se versorgt den gröttsten Deel vun de ünnere Hälft vun’n Lüttbregen un den Ünnerworm. Lüttere Vertwiegen sünd ok för de Versorgen vun achtere un sietliche verlängert Rüchmark tostännig. Grött un Verloop vun de Arteria cerebelli inferior posterior künnt düchtig ünnerscheedlich wesen. In 10 % vun de Fäll twiegt se nich ut de Arteria vertebralis af, man eerst na’t Tohopengahn ut de Arteria basilaris. En Versluss vun de Arterie löst en Lüttbregeninfarkt ut un föhrt dör Schaden vun de Oblongata to en kumplex un wesseln Symptombild, dat as Wallenberg-Syndrom betekent warrt. Schiebler, Schmidt, Zilles: Anatomie: Zytologie, Histologie, Entwicklungsgeschichte, makroskopische und mikroskopische Anatomie
De Capitulatio de partibus Saxoniae is en Gesett, dat Korl de Grote 785 de Sassen opleggt hett, nadem he jem in de Sassenkriegen ünnerkregen harr. He schull de fränksche Macht över de Sassen fastsetten un dee de heidnische Religion verbeden. All schullen se Christen warrn. ’Keen keen Christ warrn wull, schull na de Capitulatio glieks de Dodesstraaf lieden. Na’n ne’en Sassenopstand vun 793 hett Korl de Grote denn 797 de Capitulatio dör de Capitulare Saxonicum un 802 dör dat Lex Saxonum aflööst. Bi’n Wikiborn gifft dat Originalschriften över dat Thema oder vun den Schriever: Capitulatio de partibus Saxoniae.
Kentucky Fried Movie (op Platt so veel as „De Kentucky Fried Film“ – en Anspelen op de Imbisskeed Kentucky Fried Chicken) weer dat eerste Filmwark vun’t bekannte Trio Jim Abrahams, Jerry Zucker un David Zucker ut dat Johr 1977. Dorbi hannelt sik dat nich üm en normalen Film, man üm en Reeg vun mehr as twintig verscheden Sketchen, in de de dormolige Medien- un Feernsehlandschap op’n Arm nahmen warrt. En Geschicht, de sik dör all de Episoden tütt, hett Kentucky Fried Movie nich – jeed Sketch steiht för sik sülvst un hett mit de annern nix to doon. As sünneren Spaaß warrt aver mitünner ok Elementen ut vörherige Sketchen övernahmen, ofschoonst se nix dormit to kriegen hebbt. De Episoden mit jemehr Loopduern sünd in’n enkelten: As Optakt verklort en Narichtenspreker, dat een in dat Popcorn rinpisst hett, dat man jüst eten will. Hier warrt de Energiekries op de Schipp nahmen: En Öölkonzern stellt Methoden vör, Ööl to winnen, dat vun Gesichters vun junge Lüüd afsogen warrt un ut Kämm un Fastfood-Verpacken torüchwunenn warrt. En Feernsehsennen, bi de veles scheef löpt un t. B. en Gorilla dördreiht, vun wegen dat se över em seggt, dat he impotent is. En Mann stiggt
De Arteria spinalis anterior („vördere Rüchmarksarterie“) is de gröttste Arterie to’n Versorgen vun’t Rüchmark. Se löpt as unpoor, also blots eenmol in ’n Lief vörkamen Bloodfatt an de vörderen Siet vun’t Rüchmark in’n Warvelkanal. Bi de Beester liggt se entspreken an de Ünnersiet vun’t Rüchmark un warrt dor as Arteria spinalis ventralis betekent. De Arteria spinalis anterior entsteiht ut de beiden Warvelarterien (Arteria vertebralis) in Hööch vun de Pyramidenbahnkrüzen (Decussatio pyramidum) un lööpt an de Fissura longitudinalis anterior an de vörderen Siet vun’t Rüchmark na ünnen (kaudal). De Arteria spinalis anterior kriggt Toloop nich blots direkt över ehr egen Aftwiegen man ok vun tallriek segmentaal Twiegen vör allen vun dree Arterien, neemlich de Warvelarterien in’t Rebeet vun de Halswarvelsüül, vun de Twüschenrippenarterien (Arteriae intercostales) in’t Rebeet vun de Bostwarvelsüül un vun de Lumbalarteiren (Arteriae lumbales) in’t Rebeet vun de Lennenwarvelsüül. De Twiegen warrt as Rami spinales (Eentall: Ramus spinalis). Över tallriek Twiegen, de üm dat Rüchmark rümlopen doot, billt de Arteria spinalis anterior Anastomosen mit de beiden Arteriae spinales posteriores, de an de Achtersiet vun’t Rüchmark lopen doot. Disse Twiegen künnt as wieteren Verloop vun de Rami spinales ansehn warrn, sünd aver nich na Segmenten indeelt un wesselt ok in
Brooksen-Vilsen is en Flecken in den Landkreis Deefholt in Neddersassen. De Flecken warrt vun den Staat as Luftkuroort gellen laten un höört mit to to de Samtgemeende Brooksen-Vilsen. De hoochdüütsche Naam is Bruchhausen-Vilsen. Brooksen-Vilsen liggt bi 30 km süüdlich vun Bremen, bi 100 km süüdwestlich vun Hamborg un bi 70 km noordwestlich vun Hannober. Na de Gemeende höört Brooksen-Vilsen un denn noch de Oortsdelen Berxen, Brookhöben, Brookmöhlen, Dillen, Geelbargen, Hillgenbarg, Homfelle, Nenndörp, Riethusen, Stapelshoorn un Wöpse mit to. Toeerst geev dat de dree Flecken Moor, Vilsen un Brooksen. De Naam „Brooksen“ steiht to’n eersten Mol to lesen in en Urkunn vun 1189. „Vilsen“ dükert dat eerste Mol in en Urkunn ut 1227 up. 1870 sünd Moor un Brooksen to de Gemeende Brooksen tohopenfaat wurrn. De beiden Flecken Brooksen un Vilsen sünd denn 1929 tohopenfaat wurrn to den Flecken Brooksen-Vilsen. Na de Reform vun de Verwaltung 1974 sitt in Brooksen-Vilsen de Verwaltung vun de Samtgemeende. Vun 1976 af an draff se sik denn Luftkuroort nömmen. Wahl vun’n 10. September 2006: CDU - 9 Sitten SPD/Gröön - 10 Sitten Dat Wapen is spleten: Up de lunke Siet in Gold en swarte Baarnklau mit rode Krallen. Düsse Klau steiht liekup. Düsse Klau bedutt
Carrie Frances Fisher (* 21. Oktober 1956 in Beverly Hills (Kalifornien), USA; † 27. Dezember 2016 in Los Angeles) weer en US-amerikaansche Schauspelersche un Schrieversche. Fisher is de Dochter vun den Singer Eddie Fisher un de Schauspelersche Debbie Reynolds. De beiden hebbt sik scheden laten, as Carrie jüst twee Johr oolt weer. Ehr Vadder hett kort dorop de Schauspelersche Elizabeth Taylor heiraadt. Se hett en Broder, Todd Fisher, un twee Halfsüstern, Joely Fisher un Tricia Leigh Fisher, de beide Schauspelersche sünd. Carrie Fisher is op de „Beverly Hills High School“ gahn un later op de „Central School of Speech and Drama“ in London. Ehr eerste Filmrull harr se 1975 in Shampoo. Twee Johr later speel se to’n eersten mol ehr bekannteste Rull, Prinzessin Leia, in de Trilogie vun Star Wars. As Schrieversche hett se 1987 ehr eerst Book rutbrocht. Dat weer de Roman Postcards From the Edge (dt.. Grüße aus Hollywood), de autobiograafsche Elementen bargt, vun wegen dat de Hööftfigur – gliek ehr sülvst – Problemen dörleevt mit Drogen un ok mit ehr Moder. Disse Roman is 1989 ünner annern mit de Schauspelers Meryl Streep, Shirley MacLaine un Dennis Quaid ünner den Originaltitel Postcards from the Edge verfilmt worrn. Carrier
De Arteria occipitalis („Achterkoppslagader“) is en Arterie, de en Deel vun’n Kopp mit suerstoffriek Blood versorgt. Se twiegt ut de buteren Halsslagader (Arteria carotis externa) af. De Arteria occipitalis fangt op de glieken Hööch as de Arteria facialis („Gesichtsarterie“) an un löpt afdeckt vun’n Musculus digastricus un vun’n Musculus stylohyoideus na’n Achterkopp. Dorbi liggt se blangen den Nervus hypoglossus (XII. Bregennerv). Op ehrn wieteren Weg krüüzt se de Arteria carotis interna, de Vena jugularis interna, den Nervus Vagus un den Nervus accessorius. Se löpt den ünner de Kopp-Halsmuskulatur un deelt sik in’t Rebeet vun’n Achterkopp op. Ehr Endtwieg löpt wieter blangen den Nervus occipitalis maior
Ünner’n Beerboom is ene Novell vun Theodor Fontane, de he in de Tiet vun 1883 bet April 1885 schreven hett. De hoochdüütsche Originaltitel is Unterm Birnbaum. Op Plattdüütsch hett Hans Peter Renz dat as Ünner’n Beerboom as Theaterstück översett, dat ünner Speelbaas Armin Tacke an’n 5. März 2005 bi de Plattdüütsche Böhn Willemshaven sien Premier harr. De hoochdüütsche Utgaav keem 1885 toeerst in en poor Delen in Die Gartenlaube rut un is denn in’n November 1885 bi’n Verlag Müller-Grote in Berlin as Band 23 in de Grotesche Sammlung von Werken zeitgenössischer Schriftsteller as Book rutgeven worrn. 1973 hett Speelbaas Ralf Kirsten vun Unterm Birnbaum ok en Film maakt. Dat Stück speelt in dat Dörp Tschechin in’n Oaderbrook, wo Abel un Ursel Hradscheck en lütte Schankstuuv un veel Schullen hebbt. Een Dag kummt Schulzki bi jem an, de för sien Firma Geld indrieven schall. De Hradschecks kaamt op de Idee, dat se Schulzki bi’e Siet bringen un dat Geld nehmen wüllt, dat he bi sik hett, dat se wat vun de Schullen loswarrt. Se haut em in’n Slaap dood. To glieke Tiet kriegt sik twee annere Gäst vun de Gaststuuv in’e Wull un de Scherenslieper Henke stickt den Timmermann Hodde mit
Hubertus Bengsch (* 10. Juli 1952 in Berlin) is en düütschen Schauspeler un Synchroonsnacker. Hubertus Bengsch absolveer sien Abitur in Berlin an’t Jesuiten-Gymnasium Canisius-Kolleg un studeer dornah ok in Berlin an de Max-Reinhardt-School för Schauspeel. Sien nächst Statschonen weern Hannober, Baukem, Berlin un Soltborg wo he Theater speelt hett, aber ok in tallriek Feernsehproduktschonen hett he mitspeelt. Bengsch, de en Unkelsegger to de Kardinal Alfred Bengsch is, harr sien Dörbröök 1981 in Wolfgang Petersens Film Das Boot. In disse Film speel he den eersten 1. Wachoffizier. Later henn harr he ok en fasten Rull in de Feernsehreeg Der Landarzt. Midden van de1980er Johren wurr Hubertus Bengsch ok to en fraagt Synchroonsnacker. De markant Stimme wurr to dat Markenteken vun de düütsche Synchroonfaten vun de Feernsehreeg „Midnight Caller“ (dt.: Der Nachtfalke), in de Bengsch de Hööftfigur, den Radiomoderator Jack Kilian (speelt vun Gary Cole) sien Stimm lehnt het Siet de Film Pretty Woman ut dat Johr 1990 is he ok de Standardstimm vun Richard Gere. Ok Harold Ramis (Ghost Busters) hett he all faken sien Stimm lehnt. Aktuell snackt he Gil Grissom (speelt vun William L. Petersen) in de Feernsehreeg CSI: Crime Scene Investigation. Bengsch sett sien Stimmtalent ok faken för
Karl Fleischer (* 12. Februar 1915 in Hannober; † 24. Juni 2002 in Hamborg) weer en düütsch Feernsehjournalist un Nahrichtenspreker. Karl Fleischer hett eerst en Utbildung to’n Schauspeler makt un is denn 1947 bi de Noordwestdüütsch Rundfunk mit de Sendung „Echo des Tages“. A 1960 weer he Spreker vun de Regionalnahrichten bi „Berichte vom Tage“ in de Noorddüütsch Rundfunk, der Sportberichterstattung in de NDR-Höörfunk un bi Tagesschau“ in de ARD. 1994 is he utscheden.
Henry Gibson (* 21. September 1935 in Germantown, Pennsylvania, USA; † 14. September 2009 in Malibu) weer en US-amerikaanschen Schauspeler un Leedermaker. In de USA is he sünners vun sien velen Optreden in de Sketch-Comedy-Reeg Rowan and Martin’s Laugh-In Enn vun de 1960er Johren bekannt worrn. Boren weer Gibson ünner den Naam Bateman as Söhn vun Dorothy (boren Cassidy) un Edmund Albert Bateman. He hett na de School de Catholic University of America in Washington D.C. besöcht un dor dat Fack Drama maakt. In de 1950er Johren deen he as Narichtenoffizeer bi de United States Air Force. To disse Tiet schreev he en Wark, wo binnen he en Dichter porträteer, de en Süüdstatenakzent harr, un in disse Periood hett he ok sien Bühnennaam Henry Gibson annahmen, de anspeelt op den Naam vun den norweegschen Dichter Henrik Ibsen un de sik ok gliek anhöört, wenn man jem gau utsnacken deit. Al wiel sien Kindheit hett he in de 1940er Johren eerste Insichten in’t Theaterspelen kregen. Sien Filmloopbahn füng 1963 an mit en Rull in den Jerry-Lewis-Film The Nutty Professor. Dorna harr he enige Rullen in enkelte Episoden in verscheden Feernsehserien. Een Dag weer he to Gast in de Dick Van Dyke
De Arteria thyr(e)oidea superior („bövere Schilddrüsenarterie“) is en Arterie vun’n Hals. Bi Deerter warrt se as Arteria thyroidea cranialis betekent. De Slagader kummt ut de Arteria carotis externa togang un höört to’t vördere Koppel vun Twiegen, de vun disse buteren Halsslagader afgaht. En roor Utnahmen kann se ok vun de Arteria carotis interna aftwiegen un is in den Fall de eerste Twieg vör de Arteria ophthalmica. De Arteria thyroidea superior versorgt as Endtwieg den böveren Andeel vun de Schilddrüss mit suerstoffriek Blood un billt dorbi Anastomosen mit de Endtwiegen vun de Arteria thyroidea inferior, de över den Truncus thyrocervicalis ut de Arteria subclavia spiest warrt. Vun de A. thyroidea sup. twiegt de nafolgend Bloodfatten af: Arteria laryngea superior („bövere Kehlkoppslagader“), de den böveren Deel vun’n Kehlkopp bit na de Stimmritz versorgt. Ramus cricothyroideus, de na’n Musculus cricothyroideus föhrt. Ramus sternocleidomastoideus, de den Musculus sternocleidomastoideus versorgt.
Dat Slott Liběchov (düütsch: Liboch) höört bi'n Bezirk Mělník in Tschechien. De ursprüngliche Waterborg, de in de Tied vun de Renaissance utbreyd wööd, bleef för’n groot Deel bewaard. 1720-1730 wööd na Entwürfe vun de Architekt Franz Maximilian Kaňka as Utbreyden en Slott anbaut, dat na Ümbauten 1783 un 1811 en klassizistisch Utsehen kreeg. Seent 1801 hörde’t deyn Industriellen Jakub Veith, de Intellektuelle un Künstlers stöönde. 1963 wööd’t dör’t Nationalmuseum Prag overnömmen, dat hier, na ’ne utbreyde Rekonstruktion, in 21 Säle ’ne Utstellung vun Werke ut asiatsche Kulturen inricht hef. Üm un bi tweedusend Warken un Exponaten ut China, Vietnam, Korea, Japan un anner Länner ergänzt de Binneninrichtung ut’t 18. un 19. Johrhundert. Joachim Bahlcke u. a.: Handbuch der historischen Stätten Böhmen und Mähren, Kröner-Verlag, Stuttgart 1998, ISBN 3-520-32901-8, S. 336 Geschichte (tschechisch)